**Szentendre Város Önkormányzat Képviselő-testületének**

**1/2016. (I.26.) önkormányzati rendelete**

**a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló 23/2007. (IV.13.) Önk. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében valamint a közúti közlekedésről szóló 1988. évi I. törvény, valamint a végrehajtásáról szóló 30/1988. (IV. 21.) MT rendelet, valamint az épített környezet alakításáról és védelméről szóló 1997. évi LXXVIII. törvény, valamint az országos településrendezési és építési követelményekről szóló 253/1997. (XII. 20.) Korm. rendelet alapján, a közúti közlekedésről szóló 1/1975. (II. 05.) KPM-BM együttes rendelet szabályainak betartásával, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendeletét az alábbiak szerint módosítja:

1. § (1) A város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendelet (továbbiakban: R.) 7. § (1) bekezdése helyébe a következő rendelkezés lép:

„(1) Munkavállalói bérlet vásárlására jogosult a 2. sz. mellékletben meghatározott tarifa megfizetésével:

a) munkáltató által kiállított igazolás ellenében 1 személygépkocsira az 1. számú mellékletben meghatározott területeken belül található állandó munkahelyen dolgozó

aa) közalkalmazottak, köztisztviselők és szentendrei székhelyen működő iskolák, óvodák, költségvetési szervek, alapítványok, önkormányzati részesedéssel működő gazdasági társaságok munkavállalói,

ab) Szentendrei Járási Hivatal munkavállalói,

ac) Szentendrei Városi Ügyészség munkavállalói.

b) Szentendre Város Önkormányzatának intézményei és gazdasági társaságai

c) Szentendrei katasztrófavédelmi szervek, rendvédelmi szervek,

d) Szentendrei Járás települési önkormányzatai legfeljebb 2 személygépkocsira.”

(2) A R. 7. §-a az alábbi (1a) bekezdéssel egészül ki:

„(1a) A kedvezményes bérlet csak munkanapokon és az alábbi parkolókban érvényes:

a) Dobozi utcai parkoló

b) Martinovics utca temető felőli oldala

c) Paprikabíró utcai nagy parkoló

d) Duna korzó 18. sz. mellett és mögött található parkolók.”

(3) A R. 7. § (8) bekezdése az alábbiakkal egészül ki:

„- Szentendre Város Önkormányzata, a Szentendrei Közös Önkormányzati Hivatal és a Városi Szolgáltató Nonprofit Zrt. tulajdonában lévő gépjárművek,

- Szentendre Város Önkormányzatának képviselői és tisztségviselői,

- a körzet Országgyűlési Egyéni Választókerületi Képviselője,

- Szentendre Város Díszpolgárai,

- legfeljebb 30 gépjármű tekintetében Polgármesteri engedéllyel azok, akik az önkormányzat érdekében vagy megbízásából rendszeresen munkát végeznek a Belváros területén (így különösen: Szentendre Város Önkormányzatának intézményei és gazdasági társaságai valamint a szentendrei katasztrófavédelmi és rendvédelmi szervek).

2. § (1) A R. 7/A. § (1) bekezdése helyébe a következő rendelkezés lép:

„(1) A II. zónában díjmentes várakozásra jogosult az a szentendrei lakos, illetve szentendrei székhellyel, telephellyel rendelkező jogi személy, jogi személyiség nélküli szervezet,

a) aki személygépjárműve után az év első napjától a gépjárműadóról szóló 1991. évi LXXXII. törvény alapján gépjárműadó fizetésére köteles és a jogosultság megállapításakor az adóztatási feladatokat a szentendrei önkormányzati adóhatóság látja el, és a szentendrei önkormányzati adóhatóságnál nyilvántartott köztartozása és 100 Ft-ot meghaladó késedelmi pótlék tartozása nincs;

b) aki személygépjárműve után a gépjárműadóról szóló 1991. évi LXXXII. törvény alapján a jelen paragrafus (6) bekezdése szerinti matrica igénylését követő év első napjától Szentendrén gépjárműadó fizetésére köteles, és a szentendrei önkormányzati adóhatóságnál nyilvántartott köztartozása és 100 Ft-ot meghaladó késedelmi pótlék tartozása nincs;

c) akinek a gépjárműadóról szóló 1991. évi LXXXII. törvény alapján **személygépjárműve után** év közben keletkezik Szentendrén gépjárműadó fizetési kötelezettsége, és a szentendrei önkormányzati adóhatóságnál nyilvántartott köztartozása és 100 Ft-ot meghaladó késedelmi pótlék tartozása nincs.”

(2) A R. 7/A. § (3) bekezdéséből az „egyenlegközlő értesítőben” szövegrész törlésre kerül.

(3) A R. 7/A. § (5) bekezdésében az „egyenlegközlő” szövegrész helyébe a „tájékoztató” szöveg lép.

(4) A R. 7/A. § (6) bekezdése helyébe a következő rendelkezés lép:

„(6) Kizárólag *díjmentes várakozásra jogosító matrica igénylése mellett* szerez jogosultságot az,

a) akinek az egyenlege az egyenlegértesítő értéknapján lejárt köztartozást és/vagy 100 Ft-ot meghaladó késedelmi pótlék tartozást mutat, ezen tartozások kiegyenlítését követően;

b) az (1) bekezdés b) pontja szerinti esetben;

c) az (1) bekezdés c) pontja szerinti esetben akkor, ha a jogosultnak a díjmentes várakozási jogosultsága az egyenlegértesítő értéknapján még nem állt fenn.”

3.§ A R. 5. sz. mellékelt 6. pontja az alábbi mondattal egészül ki:

„Amennyiben a jogosultnak a továbbiakban nincs szüksége a távirányítóra, annak sértetlen és működőképes állapotban történő leadása esetén kérheti a korábban megfizetett 12.000 Ft-os térítési díj visszafizetését.”

4.§ (1) E rendelet a kihirdetést követő napon lép hatályba és az azt követő napon hatályát veszti.

 (2) A rendelet kihirdetéséről a Jegyző gondoskodik.

Szentendre, 2016. január 21.

**Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2016. január 26-án került kihirdetésre.

 **dr. Gerendás Gábor**

 jegyző